**ΝΕΟΕΛΛΗΝΙΚΗ ΓΛΩΣΣΑ Γ –ΕΝΟΤΗΤΑ 2Η :**

**ΓΛΩΣΣΑ -ΓΛΩΣΣΕΣ ΚΑΙ ΠΟΛΙΤΙΣΜΟΙ ΤΟΥ ΚΟΣΜΟΥ**

**ΑΣΚΗΣΕΙΣ**

**1.** Να **διακρίνετε** στο παρακάτω κείμενο τις **ονοματικές** από τις **επιρρηματικές** προτάσεις:

Όταν πληροφορηθήκαμε ότι οι επισκέπτες μας θα κατέφθαναν πριν να ετοιμαστεί το δωμάτιο, πανικοβληθήκαμε. Υπήρχε, εξάλλου, ο φόβος να μη μπορέσουν να έρθουν από το σταθμό, μιας και το αυτοκίνητό μας ήταν ακόμη στο συνεργείο. Έτσι, αποφάσισα να τους τηλεγραφήσω, για να τους ζητήσω συγγνώμη και να τους παρακαλέσω, αν είναι δυνατό, να καθυστερήσουν την άφιξή τους για μια ημέρα.

**2.** Να **μετατρέψετε** τα υπογραμμισμένα **ονοματικά σύνολα** σε δευτερεύουσες **βουλητικές**, **ενδοιαστικές** και **ειδικές** προτάσεις:

Α. Στις πρόσφατες εκλογές το κόμμα του πέτυχε την άνοδό του στην εξουσία.

Β. Πολλοί φοβούνται την αλλοίωση της γλώσσας από την εισροή ξένων στοιχείων.

Γ. Είναι γνωστή η αδιαφορία των άλλων για το πρόβλημά του.

Δ. Απαίτησε από τον τέως σύζυγό της την άμεση ανάληψη των οικονομικών ευθυνών του απέναντί της.

Ε. Επιβάλλεται η προσπάθεια όλων.

ΣΤ. Αναγγέλθηκε η επαναλειτουργία της υπηρεσίας.

Ζ. Κανείς από μας δεν επεδίωξε την προσβολή της διαθήκης του πατέρα.

Η. Η Στεφανία φοβάται την άρνηση της μητέρας της.

**3.** Στις παρακάτω περιόδους να υπογραμμίσετε τις δευτερεύουσες ονοματικές **ειδικές**, **βουλητικές**, **ενδοιαστικές** προτάσεις και να αναφέρετε το **συντακτικό τους ρόλο** :

Α. Ένα μόνο δεν κατάφερε, να δημιουργήσει οικογένεια.

Β. Τρέμει μήπως αποκαλυφθεί πως έχει καταθέσεις στην Ελβετία.

Γ. Πιθανολογείται ότι θα υπάρξουν συγχωνεύσεις μεγάλων σχολείων

Δ. Το αίτημά της, να αναβληθεί η διαδικασία, έγινε αποδεκτό.

Ε. Μας ανήγγειλε μια ευχάριστη είδηση, ότι ο γιος του πέτυχε στις Πανελλαδικές εξετάσεις.

ΣΤ. Είναι μεγάλη η ανησυχία μας μην κολλήσουμε κορωνοϊό.

Ζ. Προσέξτε να μην πέσετε.

Η. Ακούγεται ότι θα αργήσει να κυκλοφορήσει το εμβόλιο.

**4.** Να **συμπληρώσετε** τα κενά με τις **προτάσεις** που ζητούνται και να τις **αναγνωρίσετε συντακτικά**:

Α. Οι συμμαθητές μας σήμερα είχαν έναν έντονο φόβο,................................................................................ ..................................................................................................................................................................................................................................................................................................................................... (ενδοιαστική)

Β. Είναι αναγκαίο σ’ αυτούς τους δύσκολους καιρούς ...................................................................... ....................................................................................................................................................................................................................................................................................................................................... (βουλητική)

Γ. Ένα πράγμα υποσχέθηκα στους γονείς μου, ................................................................................................ .............................................................................................................................................................................................................................................................................................................................................. (ειδική)

**5.** **Αντικαταστήστε** τις ονοματικές δευτερεύουσες προτάσεις με ένα **ουσιαστικό**, κάνοντας τις απαραίτητες αλλαγές όπου χρειάζεται:

Α. Φαίνεται ότι η κατάσταση είναι κρίσιμη.

Β. Οι υπεύθυνοι προσπάθησαν να αποτρέψουν τις δυσάρεστες εξελίξεις.

Γ. Του ευχήθηκε να αναρρώσει γρήγορα.

Δ. Υπάρχει στην ομάδα μας ο φόβος μήπως αναβληθεί η εκπαιδευτική εκδρομή λόγω κακοκαιρίας .

Ε. Δεν επιτρέπεται να συζητάτε μεταξύ σας την ώρα του μαθήματος.

ΣΤ. Είναι ευρέως διαδεδομένο ότι ο εν λόγω βουλευτής εμπλέκεται στη λίστα Λαγκάρντ.

Ζ. Κανείς δε φαντάστηκε ότι θα συμμετείχες σε κάτι τέτοιο.

Η. Υπάρχει έντονος προβληματισμός απ’ την πλευρά του μην τυχόν αποτύχει το σχέδιό του.